
REPUBLIKA HRVATSKA					
TRGOVAČKI SUD U ZAGREBU
Zagreb, Amruševa 2/II	

								                    1.  St-1695/15.
U  I M E  R E P U B L I K E  H R V A T S K E

R J E Š E N J E

Trgovački sud u Zagrebu, po  sucu Nadi Nekić Plevko  u skraćenom stečajnom postupku u povodu zahtjeva FINANCIJSKE AGENCIJE, RC Zagreb, Podružnica Zagreb, Trg svibanjskih žrtava 1995. br. 1 ( OIB 85821130368)   za   provedbu    skraćenog    stečajnog postupka nad dužnikom  OPTOTOP  d.o.o., iz Zagreba, Jordanovac 115,  (OIB 82157053165 )  dana 8. siječnja 2016. 

r i j e š i o    j e

 Odbacuje se kao nedopušten prijedlog za otvaranje stečajnog postupka nad dužnikom 
OPTOTOP  d.o.o., iz Zagreba, Jordanovac 115,  (OIB 82157053165 ) .

Obrazloženje

Provjerom u sudskom registru ovog suda utvrđeno je da je rješenjem poslovni broj 
Tt-08/14826 od dana 27. siječnja 2008. trgovačko društvo OPTOTOP  d.o.o., iz Zagreba, Jordanovac 115,  (OIB 82157053165) , brisano iz sudskog registra. 

	Prema odredbi čl. 3. st. 1. Stečajnog zakona („Narodne novine“ broj 71/15, dalje: SZ) stečaj se može provesti nad pravnom osobom i nad imovinom dužnika pojedinca, ako zakonom nije drukčije određeno. Dužnikom pojedincem u smislu ovoga Zakona smatra se fizička osoba obveznik poreza na dohodak od samostalne djelatnosti prema odredbama Zakona o porezu na dohodak i fizička osoba obveznik poreza na dobit prema odredbama Zakona o porezu na dobit.
	Dakle, dužnik je upisom brisanja u sudski registar prestao postojati te kako je pravna osoba nad kojom se može provesti stečajni postupak time prestala postojati, sud je riješio kao u izreci.

U Zagrebu 8. siječnja 2016. 
                         Sudac:
                                                                                                            Nada Nekić Plevko 
UPUTA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog suda u 2 primjerka.

DNA:
1. podnositelju zahtjeva 
2. e-oglasna ploča – 15 dana

